Patrick Percival Power

**Patrick Percival Power** (1942–2025) var en australsk katolsk prelat og hjelpebiskop av Canberra-Goulburn.

## Liv og virke
### Bakgrunn
Power gikk på *St. Christopher's School*, *St. Edmund's College* i Canberra og *Chevalier College Bowral* før han fullførte sin presteutdanning ved *St. Columba's College* i Springwood og *St. Patrick's College* i Manly.

### Prest
Erkebiskopen av Canberra og Goulburn, Eris Norman Michael O'Brien, ordinerte ham til prest den 17. juli 1965 i Queanbeyan. Han tjenestegjorde som prest i Braidwood i Goulburn og Canberra. I 1972 dro han til Roma for å ta doktorgrad i kanonisk rett, og returnerte deretter til Canberra, hvor han var sekretær for erkebiskopen og direktør for ekteskapsdomstolen.

### Hjelpebiskop i Canberra-Goulburn
Pave Johannes Paul II utnevnte ham til titulærbiskop av *Oreto* og hjelpebiskop av Canberra-Goulburn den 8. mars 1986. Han ble ordinert til biskop av erkebiskopen av Canberra og Goulburn, Francis Patrick Carroll, den 18. april samme år i *St. Christopher's Cathedral* i Canberra. De medkonsekrerende var John Aloysius Morgan, militærvikar i Australia og hjelpebiskop av Canberra-Goulburn, og Edward Bede Clancy, erkebiskop av Sydney.

Den 7. juni 2012 aksepterte pave Benedikt XVI hans avskjed. Biskopen var da 70 år - fem år yngre enn den fratredensalder som kirkeloven anbefaler. Biskopen sa at Vatikanets «inability to listen» og de kirkelige overgrepssaker, og prestemangelen, var dens stærste problemer.

Power, kjent som «Fader Pat», ble en av de mer progressive kirkelederne i den australske kirke, og stilte spørsmål ved behovet for sølibat for prester og ekskludering av kvinner fra kirkelige lederstillinger. Han talte for aksept av likekjønnede forhold. Han ble også kjent for sine uttalelser om viktige saker som seksuelt misbruk i den katolske kirke. Han var spesielt engasjert i å støtte sårbare og vanskeligstilte mennesker. Han oppfordret den australske regjeringen til å støtte en palestinsk statsdannelse og protesterte mot behandlingen av flyktninger.

Hans progressive holdning førte til konflikter med andre i kirkens hierarki og politiske ledere, blant de sistnevnte den daværende statsminister John Howard. Likevel ble han kåret til Canberras *«årets borger»* i 2009.

Patrick Power døde i Canberra i en alder av 83 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Giovanni Carlo Boschi (1715–1788) *1760
* Kardinal Bartolomeo Pacca (1756–1844) *1786
* Pave Gregor XVI (1765–1846) *1831
* Kardinal Castruccio Castracane degli Antelminelli (1779–1852) *1844
* Kardinal Paul Cullen (1803–1878) *1850
* Kardinal Francis Patrick Moran (1830–1911) *1872
* Erkebiskop Patrick Joseph Clune C.Ss.R. (1864–1935) *1911
* Erkebiskop Robert William Spence O.P. (1860–1934) *1914
* Erkebiskop Andrew Killian (1882–1930) *1924
* Biskop Francis Augustin Henschke (1892–1968) *1937
* Erkebiskop Francis Patrick Carroll (1930–2024) *1967
* Biskop *Patrick Percival Power* (1942–2025) *1986

## Referanser